Uhlištiatka

Uhlištiatka je národná prírodná rezervácia vo Vysokých Tatrách v katastrálnom území mesta Vysoké Tatry v okrese Poprad v Prešovskom kraji. Vyhlásená bola v roku 1991. Jej rozloha je 386 hektárov. Nachádza sa približne 1 km juhozápadne od osady Vyšné Hágy, v nadmorskej výške 875 – 1 234 m n. m.. Jej severnou a východnou hranicou je rieka Poprad. Na jej území sa nachádzajú dva vrchy: Osikový vrch (1 133,5 m n. m.) a Varta (1 060 m n. m.). Pod ochranou rezervácie je komplex rôznovekých lesných porastov s prirodzeným druhovým zložením. Sú tu vzácne močiarne a prameniskové spoločenstvá, spoločenstvá slatín, vrchovísk a prechodných rašelinísk s hojným počtom vzácnych, endemických a ohrozených rastlinných a živočíšnych druhov. Verejnosti je vstup do rezervácie zakázaný. Referencie Externé odkazy Uhlištiatka v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape Zdroj Uhlištiatka [online]. Turistika.cz, [cit. 2013-08-11]. Dostupné online.